**Helene Fischer** (Krasnojarsk, Rusija, 5. kolovoza 1984.) njemačka je pjevačica i zabavljačica.

Životopis
---------

Helene Fischer rođena je kao drugo dijete u obitelji povolških Nijemaca u Sibiru. Obitelj se 1988. godine seli u saveznu državu Falačko Porajnje (njem. *Rheinland-Pfalz*) u Njemačkoj. Nakon završetka srednje škole, Helene Fischer upisuje *Stage & Musical School* u Frankfurtu na Majni. Odmah po završetku trogodišnjeg obrazovanja ponuđen joj je angažman u Državnom kazalištu u Darmstadtu kao i u Narodnom kazalištu u Frankfurtu.

### Glazbena karijera

Početak njezine glazbene karijere na području popularne glazbe, prije svega unutar njemačkog šlager glazbenog izričaja, veže se za trenutak kada je njezina majka poslala demo snimak glazbenom menadžeru Uweu Kanthaku. Ubrzo se angažirao i glazbeni producent Jean Frankfurter, pa je Helene Fischer tada potpisala svoj prvi ugovor. 
Prvi nastup na televiziji odradila je u svibnja 2005. na Prvom programu Njemačke državne televizije (ARD, Das Erste) u emisiji *Hochzeitsfest der Volksmusik*. Tada je pjevala u duetu s poznatim njemačkim glazbenikom i televizijskim voditeljem *Florianom Silbereisenom*, između ostalog i poznati napjev *Pođi sa mnom u Varaždin* (njem. *Komm mit nach Varaždin*) iz operete *Grofica Marica*. U veljači 2006. pojavio se njezin prvi album *Von hier bis unendlich*.
Njezina karijera od tada se razvijala vrtoglavom brzinom pa je uz spomenuti album objavila još pet studijskih albuma, kao i šest snimaka velikih koncertnih turneja koje se od 2008. godine redovito održavaju. Osim u zemljama njemačkog govornog područja (Njemačka, Austrija i Švicarska), Helene Fischer značajnu je popularnost stekla u Nizozemskoj i Danskoj. Također, tu su i njezina brojna pojavljivanja u zabavno-glazbenim emisijama njemačkih televizijskih postaja. Za svoj rad Helene Fischer nagrađena je do sada brojnim nagradama. 
Također, dobila je i svoju televizijsku emisiju *Die Helene Fischer Show* 2011. i 2012. godine, snimanu u velikoj dvorani berlinskog Velodroma. Emisija je obje godine prikazana na televizijskoj postaji *ARD* u udarnom terminu za Božić. Izdanje emisije iz 2013. i 2014. godine prikazano je na televizijskoj postaji *ZDF* te putem eurovizijskog prijenosa na austrijskoj (ORF) i švicarskoj (SRF) državnoj televiziji.Uz brojne duete s popularnim njemačkim izvođačima, ostale su zapažene i izvedbe s priznatim svjetskim glazbenicima kao što su Andrea Bocelli i Michael Bolton.
Od 21. listopada 2011. u muzeju Madame Tussauds u Berlinu nalazi se njezina voštana figura. 
Na samom početku 2013. godine Helene Fischer imala je svoj glumački prvijenac. Glumila je u epizodi poznate njemačke serije *Das Traumschiff*, koja je prikazana 1. siječnja 2013. na televizijskoj postaji ZDF.

Diskografija
------------

### Studijski albumi

* 2006.: *Von hier bis unendlich*
* 2007.: *So nah wie Du*
* 2008.: *Zaubermond*
* 2009.: *So wie ich bin*
* 2011.: *Für einen Tag*
* 2013.: *Farbenspiel*

### Studijski albumi na engleskom jeziku

* 2010.: *The English Ones*

### Kompilacijski albumi

* 2010.: *Best of Helene Fischer*
* 2011.: *Best of – Der ultimative Dance-Mix*

### Albumi uživo (DVD)

* 2008.: *Mut zum Gefühl – Live*
* 2009.: *Zaubermond LIVE*
* 2010.: *Best of Helene Fischer Live – So wie ich bin*
* 2011.: *Live – Helene Fischer – zum erstem Mal mit Band & Orchester*
* 2012.: *Für einen Tag – LIVE 2012*
* 2013.: *Live aus der Waldbühne (Farbenspiel - Super Special Fanedition)*
* 2013.: *Farbenspiel - Live aus München*

Nagrade
-------

### Echo

* 2009.: u kategoriji *Deutschsprachiger Schlager*
* 2009.: u kategoriji *DVD Produktion des Jahres* (Mut zum Gefühl – Helene Fischer live)
* 2010.: u kategoriji *DVD Produktion national* (Zaubermond live)
* 2012.: u kategoriji *Deutschsprachiger Schlager*
* 2013.: u kategoriji *Deutschsprachiger Schlager*
* 2013.: u kategoriji *DVD Produktion national* (Für einen Tag - Live)
* 2014.: u kategoriji *Album des Jahres* (Farbenspiel)
* 2014.: u kategoriji *Deutschsprachiger Schlager*
* 2015.: u kategoriji *Deutschsprachiger Schlager*
* 2015.: u kategoriji *Album des Jahres* (Farbenspiel)
* 2015.: u kategoriji *Hit des Jahres* (Atemlos durch die Nacht)
* 2015.: u kategoriji *DVD national* (Farbenspiel - Live 2014)

### Goldene Henne

* 2007.: u kategoriji *Aufsteigerin des Jahres*
* 2008.: u kategoriji *Musik*
* 2010.: u kategoriji *Musik*
* 2012.: u kategoriji *Musik*
* 2014.: u kategoriji *Musik*
* 2014.: u kategoriji *Superhenne*

### Goldene Kamera

* 2012.: u kategoriji *Beste Musik National*

### Krone der Volksmusik

* 2008.: u kategoriji *Erfolg des Jahres 2007*
* 2009.: u kategoriji *Erfolg des Jahres 2008*
* 2010.: u kategoriji *Erfolgreichste Sängerin 2009*
* 2012.: u kategoriji *Erfolgreichste Sängerin 2011*

### Live Entertainment Award

* 2011.: u kategoriji *Hallen- / Arena-Tournee des Jahres* ('So wie ich bin'-Tournee 2010)

### Bambi

* 2013.: u kategoriji *Musik National*
* 2014.: u kategoriji *Entertainment*

### Romy

* 2014.: u kategoriji *Beliebteste/r Moderator/in – Show*

### World Music Awards

* 2014.: u kategoriji *Best-selling German Artist*

Izvori
------

1. 1 2 3   Arhivirano 2013-10-02 na Wayback Machine-u Biografija na službenim web stranicama
2. ↑   Najava programa na službenim stranicama televizijske postaje *ARD* 25.12.2011.
3. ↑   Najava programa na službenim stranicama televizijske postaje *ARD* 25.12.2012.
4. ↑   Najava programa na službenim stranicama televizijske postaje *ZDF* 25.12.2013.
5. ↑   Službene stranice muzeja *Madame Tussauds* u Berlinu
6. ↑   Najava televizijske serije *Das Traumschiff* na stranicama televizijske postaje *ZDF*
7. ↑   Arhivirano 2013-01-02 na Wayback Machine-u Popis nosača zvuka na službenim stranicama
8. ↑   Arhivirano 2012-07-07 na Wayback Machine-u Popis DVD izdanja na službenim stranicama

Vanjske poveznice
-----------------

* Službena web stranica
* Profil izvođača na stranicama producentske kuće Arhivirano 2011-01-15 na Wayback Machine-u